ร้าน croissant taiyaki เพิ่งเปิดสาขาใหม่ที่ Emquartier ชั้น G หน้าซุปเปอร์ ขายดีมากๆครับ ผมต่อคิวเกือบครึ่งชั่วโมง โดยร้านทำกันสดๆตรงนั้นเกือบทั้งหมด (เตรียมแป้งมาแล้ว แต่ใส่ไส้และปิ้งกันตรงนั้น)

ขนมไทยากิมีสามไส้ ถั่วแดง คัสตาร์ด และแฮมชีส โดยถั่วแดงและแฮมชีสเป็นไส้ร้อน คัสตาร์ดเป็นไส้เย็น (เหมือน beard papa) ทีเด็ดของร้านนี้อยู่ที่แป้ง ที่เป็นแป้ง pastry เป็นชั้นๆเหมือนครัวซอง กรุบกรอบและหอมมัน และเค้ายังชุบน้ำตาลเกล็ดใหญ่ๆอีก ยิ่งทำให้มี texture ในการเคี้ยวที่เป็นเอกลักษณ์

เท่าที่ผมลองไส้ถั่วแดงกับคัสตาร์ด ชอบคัสตาร์ดมากกว่าครับ เพราะด้วยความที่เป็นไส้แบบเย็น ทำให้แป้งมันเหมือนจะกรอบกว่านิดหน่อย ส่วนไส้แฮมชีสหมด อดกิน

โดยรวมผมชอบเลย ราคาไม่แพงด้วยครับ